Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4821

2. Megjegyzés: Az üzemeltetési kézikönyvben szereplő egyes meghatározott tételekhez a 2.2.7, 4.1.3, 7.3.1 és 10.3 pontok előírásai alapján a járató államának jóváhagyása szükséges. 2.2.3 Üzemeltetési utasítások – Általános rész 2.2.3.1 A járató biztosítsa, hogy az üzemeltetésben résztvevő valamennyi dolgozója saját feladatairól, felelősségéről valamint a feladatainak a járató egész tevékenységében elfoglalt helyéről megfelelő oktatásban részesüljön. 2.2.3.2 A forgószárnyas légijármű forgószárnyát hajtómű segítségével csak akkor szabad megforgatni, ha a kormányoknál szakszolgálati engedéllyel rendelkező légijármű-vezető foglal helyet. A járató biztosítson megfelelő speciális képzést és folyamat leírást mindazon, a minősített légjármű vezető jogosítás nélküli személyek számára, akik repülési szándék nélkül végrehajthatják a forgószárnyak hajtómű segítségével való megforgatását. 2.2.3.3 Ajánlás – A járató adjon ki üzemeltetési utasításokat és biztosítson tájékoztatásokat a forgószárnyas légijármű összes működő hajtóművel történő emelkedési képességéről, hogy ezzel a légijármű parancsnoka a meglevő felszállási körülmények és a tervezett felszállási módszer (repüléstechnika) alapján meghatározhassa a felszállási és kezdeti emelkedési szakaszban elérhető emelkedés mértékét. Ez a tájékoztatás a forgószárnyas légijármű gyártója által kiadott vagy a járató állama által elfogadható egyéb adatokon alapuljanak és ezt a tájékoztatást vegyék fel az üzemeltetési kézikönyvbe. 2.2.4 Vészhelyzet repülés közben történő gyakorlása A járató biztosítsa, hogy amikor utasokat vagy teherárut szállítanak, a repülés közben vészhelyzeti vagy a rendes üzemeléstől eltérő gyakorlást illetve szimulációt ne végezzenek. 2.2.5 Ellenőrző jegyzékek A hajózószemélyzet a forgószárnyas légijármű üzemeltetésének minden szakasza előtt, alatt és után továbbá vészhelyzetben alkalmazza a 4.1.4 pont előírása alapján elkészített és kiadott ellenőrző jegyzékeket annak biztosítására, hogy végrehajtották a légijármű üzemeltetési kézikönyvében, repülésvégrehajtási kézikönyvében vagy más, a légialkalmassági bizonyítvánnyal kapcsolatos egyéb dokumentumban valamint üzemeltetési tájékoztató kiadványokban található üzemeltetési eljárásokat. Az ellenőrző jegyzékek összeállítása és felhasználása alkalmával vegyék figyelembe az emberi tényezők alapelveit. Megjegyzés: Az Emberi Tényezők alapelveinek alkalmazására vonatkozó útmutató az Emberi Tényezők Kiképzési Kézikönyv-ében (Doc 9683) található. 2.2.6 Legalacsonyabb repülési magasságok 2.2.6.1 A járató jogosult arra, hogy kijelölje a legalacsonyabb repülési magasságokat azokon a repülési útvonalakon, amelyekre az átrepült útvonal állama vagy az útvonalért felelős állam is kijelölt ilyen magasságokat, feltéve, hogy ezek nem alacsonyabbak, mint amelyeket az állam határozott meg. A fentieknél alacsonyabb magasság esetében külön eseti jóváhagyás szükséges. 2.2.6.2 A járató határozza meg és az üzemeltetési kézikönyvben tegye közzé azt a módszert, amely szerint meghatározni kívánja a legalacsonyabb repülési magasságokat azokra a repülési útvonalakra, amelyekre az átrepült útvonal állama vagy az útvonalért felelős állam nem jelölt ki ilyen magasságokat. A fenti módszer alapján megállapított legalacsonyabb repülési magasságok ne legyenek alacsonyabbak, mint a 2. Annex-ben meghatározott értékek. 2.2.6.3 Ajánlás – A legalacsonyabb repülési magasságok meghatározásának módszerét a járató állama hagyja jóvá. 2.2.6.4 Ajánlás – A járató állama ezeket a legalacsonyabb repülési magasságokat kellő megfontolás után, a következő tényezők az üzemeltetés biztonságát valószínűleg befolyásoló hatásainak figyelembevételével hagyja jóvá:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes